உள் மங்கோலியா

உள் மங்கோலியா (Inner Mongolia) 1947ஆம் ஆண்டு முதல்  வடக்கு சீனாவில் அமைந்த தன்னாட்சி பெற்ற மாகாணமாகும். இதன் தலைநகரம் ஹோஹாட்  நகரமாகும். உள் மங்கோலியா, வடக்கில் மங்கோலியாவை எல்லையாக கொண்டது. சீனாவின் பரப்பில் 12% விழுக்காட்டை உள் மங்கோலியா கொண்டுள்ளது. உள் மங்கோலியா, செங்கிஸ் கான் ஆட்சியில் இருந்த பகுதியாகும்.

உள் மங்கோலியா, சீனாவின் மூன்றாம் பெரிய மாகாணாமாகும். 2010ஆம் ஆண்டின் கணக்கெடுப்பின்படி, இதன் மக்கட்தொகை 24,706,321 ஆகும். மக்கள் தொகை அடிப்படையில், சீனாவில் 23வது இடத்தில் உள்ளது.  உள் மங்கோலியாவின் அலுவல் மொழிகள், சீனம் மற்றும் மங்கோலிய மொழி ஆகும். மக்கள் பின்பற்றும் முக்கிய சமயம், திபெத்திய பௌத்தம் ஆகும்.

வரலாறு

பண்டைய வரலாறு

மத்திய மற்றும் மேற்கு உள் மங்கோலியா கால்நடைகள் மேய்க்கும் நாடோடி மக்கள் வாழ்ந்த பகுதியாக சீனாவின் அரசுகளால் ஆளப்பட்டு வந்தது.

மிங் ஆட்சியாளர்கள் காலத்தில் உள் மங்கோலியா
  

1206இல் செங்கிஸ்கான் மங்கோலியாவின் அனைத்து பகுதிகளையும் ஒன்றினைத்து மங்கோலியப் பேரரசை உருவாக்கினார். 1271இல் செங்கிஸ்கானின் பேரன் குப்ளாய்கான் காலத்தில் தற்கால சீனாவின் உள் மங்கோலியாவில் மங்கோலியர்களை  பெருமளவில் குடியமர்த்தினார். 1368இல் மிங் வம்சத்தினர் உள் மங்கோலியாவை கைப்பற்றி, மங்கோலியர்களின் அடுத்த தொடர் தாக்குதலுக்கு பயந்து, உள் மங்கோலியாவிற்கும், வெளி மங்கோலியாவிற்கிடையே சீனப் பெருஞ்சுவர் எழுப்பினார். 
1449இல் வெளி மங்கோலியாவிலிருந்து வெள்ளமென திரண்டு உள் மங்கோலியாவில் கி பி 1635 வரை குடியேறினர். சீனாவின் வடக்கு யுவான் வம்ச ஆட்சியின் போது, உள் மங்கோலியா பகுதியானது, மங்கோலியர்களின் அரசியல், கலாசார மையமாகவும் மாறியது.

கியுங் காலத்தில் உள் மங்கோலியா
மஞ்சூரியாவிலும், அதன் அருகில் இருந்த மங்கோலிய பழங்குடிகள், உள் மங்கோலியர்களுடன் திருமண உறவு கொண்டு, அணி சேர்ந்து நூர்ஹசி தலைமையில் 1593இல் ஜிங் வம்சத்தை துவக்கி கிழக்கு மற்றும் வட கிழக்கு சீனாவை ஆண்டனர். 1635இல்  மஞ்சூரியர்கள் உள் மங்கோலியாவை தங்கள் கட்டுக்குள் கொண்டுவந்தனர். பின்னர் மிங் சீனாவை 1644இல் கைப்பற்றி கியுங் வம்ச ஆட்சியை ஏற்படுத்தினர். கியுங் வம்ச ஆட்சியில்1636-1911 முடிய, மங்கோலியா மற்றும் உள் மங்கோலியா பகுதிகள் கியுங் அரச வம்ச ஆட்சியில் இருந்தது.

சீனக் குடியரசில் உள் மங்கோலியா
வெளி மங்கோலியா மட்டும் கியுங் அரச வம்ச ஆட்சியின் போது 1911இல் விடுதலை பெற்று தனி நாடானது. 1912இல் சீனக் குடியரசு அமைக்கப்பட்டப் பிறகு உள் மங்கோலியா சீனாவின் தன்னாட்சி பெற்ற மாகாணமாக விளங்கியது.

சீனக் குடியரசு உள் மங்கோலியாவை நிர்வாக வசதிக்க்காக ரெஹி, சாஹார், சுய்யுவான், ஹலுன்ப்யுர், தாவோசி மங்கோலியா என பெரும் பகுதிகளாக பிரித்தனர்.

மெங்ஜியாங் காலத்தில்
1931 மஞ்சூரியா, ஜப்பானின் கைப்பாவை அரசாக மாறிய போது, மஞ்சுகோ ஆட்சியாளர்கள் கட்டுப்பாட்டில் உள் மங்கோலியா 1933இல் இணைக்கப்பட்டது. 1945ஆம் ஆண்டில் இரண்டாம் உலகப்போர் முடியும் வரை  உள் மங்கோலியா மஞ்சூரியாவின் பகுதியாக இருந்தது.

இரண்டாம் உலகப் போருக்குப் பின், ஆகஸ்டு 1945-இல் 15% மங்கோலியர்களைக் கொண்ட உள் மங்கோலியா, சீனக் குடியரசின் ஒரு மாகாணமாக அமைந்தது. மங்கோலியோ குழந்தைகள் பள்ளிக்கல்வியை மங்கோலிய மொழியில் அல்லாது சீனாவின் மாண்டரின் மொழியில் பயிற்றுவிக்கப்படுவதை எதிர்த்து, உள் மங்கோலிய மக்கள் தகங்ல் எதிர்ப்பை சீன கம்யூனிச அரசுக்கு தெரிவிக்கின்றனர்.

நிர்வாகப் பிரிவுகள்
 லிங்கே மாவட்டம் 
 ஹாய்பொவான் மாவட்டம் 
 டாங்செங் மாவட்டம்
 பௌடோவ்
 ஹோன்லேல் மாவட்டம் 
 சிங்செங் மாவட்டம் 
 ஜின்னிங் மாவட்டம் 
 சாங்ஷான் மாவட்டம்
 ஹோர்கின் மாவட்டம்
 ஹுலுன்புர் மாவட்டம்
 அல்க்ஷா லீக்
 க்ஷிலிங்கோல் லீக்
 ஹிங்கான் லீக்

பொருளாதரம்
கால்நடைகள் மேய்த்தல், வேட்டையாடுதல், கோதுமை மற்றும் திராட்சை பயிரிடுதல்

சமயங்கள்
 திபெத்திய பௌத்தம்
 தாவோயிசம்
 ரோமன் கத்தோலிக்கம்
 இசுலாம்

மக்கள் பரம்பல்
 
ஹான் சீனர்களின் மக்கட்தொகை 83.6%, அடுத்து மங்கோலியர்களின் மக்கட்தொகை 17.11ஆக உள்ளது. மற்ற இனக் குழுக்கள், தௌர் மக்கள், இவாங்க் மக்கள், ஒரேகன் மக்கள், ஹூயு மக்கள் மற்றும் மஞ்சு மக்கள், கொரிய மக்கள் ஆவர்.

படக்காட்சிகள்

அடிக்குறிப்புகள்

மேற்கோள்கள்

மேலும் படிக்க
 Borjigin, Monkbat. "A case study of Language education in the Inner Mongolia " ( ; Japanese title: 内モンゴル自治区における言語教育について ). Journal of Chiba University Eurasian Society (千葉大学ユーラシア言語文化論集) 16, 261-266, 2014-09-25. Chiba University Eurasian Society (千葉大学ユーラシア言語文化論講座). See profile at  Chiba University Repository. See profile at CiNii. - In English with a Japanese abstract.

வெளி இணைப்புகள்

Inner Mongolia Government website

சீனாவின் மாகாணங்கள்
ஆசிய மாதக் கட்டுரைகள் நவம்பர் 2015